אנחנו בIGN ישראל אוהבים לתת את הבמה לכם, האספנים, האנשים שמשקיעים את מיטב כספם וזמנם באוספים גיקים גדולים מהחיים והשבוע יש לנו תצוגה אדירה של אספן שהצליח להגשים את החלום של כל האספנים באשר הם: לאסוף את כל הסדרה!

כן, כן, דן גולן בן ה-29, אספן דמויות האמיבו מבית נינטדו, הצליח להגיע ליעד האולטימטיבי: סט שלם.

כמה אמיבו יש לך?

יש לי כל האמיבו שיש בשוק, 158 במספר.

כמה זמן אתה אוסף ומה היה האמיבו הראשון?

ממאי 2015, הראשון היה דידי קונג מסדרת "סמאש ברוס".

מה גרם לך להפוך לאספן של אמיבו?

אהבתי הבלתי נגמרת לנינטנדו. אמיבו זה רעיון מדהים, שווה ומוסיף המון בתור אספן נינטנדו.

איזה אמיבו באוסף שלך אתה הכי אוהב ולמה?

יושי הענקי, הכי שווה וגם הכי יקר. חמוד גם להתכרבל איתו בלילה וגם למשחק.

איזה אמיבו היה לך הכי קשה להשיג?

כשיצאה סדרה מספר 4, הם כולם נעשו נדירים. הכי קשה היה להשיג את NESS דמות ממשחק "Earthbound", אמיבו יפה שנגמר לו המלאי בשניות.

איזה אמיבו אתה הכי רוצה שעדיין אין לך?

אין חיה כזאת! לעומת פופים ופיגרים אחרים, יש כמות מוגבלת של מה שאפשר לאסוף וכרגע-יש לי הכל!

מה מייחד את האוסף שלך על פני אחרים לדעתך?

אני בין היחידים בארץ שאוספים ברמה כזאת. לאנשים יש כמה דמויות שהם אוהבים, אבל לא הארדקור כמוני. עכשיו שהנינטנדו סוויטץ' יצא יש הרבה יותר אספנים חדשים גם בארץ וגם בעולם.

מחוץ לקופסא או בתוך הקופסא?

מחוץ, גם שימושי מחוץ לקופסא! אמיבו הן אינן בובות רגילות, שהן בובות הכוללות קוד NFC בפנים המוסיף DLC פיזי למשחקים שונים של נינטנדו ב-3DS ובנינטנדו סוויטץ'.

איזה אמיבו היית רוצה שנינטנדו יוציאו שהם עדיין לא הכריזו עליו?

עוד דמויות מסדרת דונקי קונג ודמויות נוספות מסדרת מריו כמו בירדו ושיי גאי.

לעוד חדשות ועידכונים נוספים בנושא הישארו ב-IGN.